Šis raksts ir par volejbolistu. Par citiem cilvēkiem ar uzvārdu **Pekmans** skatīt nozīmju atdalīšanas lapu.

**Reinis Pekmans** (dzimis 1993. gada 6. jūnijā Talsos), ir Latvijas volejbolists, šobrīd realizē profesionālo karjeru klasiskajā volejbolā Francijas profesionālajā klubā *Martigues Volley-Ball*. Aizvadīto gadu laikā iekļauts Latvijas volejbola izlases pamatsastāvā. 2018. gadā Latvijas volejbola izlase, pie valstsvienības stūres debitējot igaunim Āvo Kēlam, atgriezās Eiropas Sudraba līgā un R. Pekmans tika iekļauts Latvijas izlases pamatsastāvā, diagonāles pozīcijā.

Karjera
-------

R. Pekmans trenēties volejbolā sācis no 9 gadu vecuma, sava tēva Aivara Pekmana — Ziemeļkurzemes volejbola entuziasta un profesionāla trenera vadībā, Talsu novada sporta skolā un volejbola klubā "Talsi", vēlāk iestājies Murjāņu sporta ģimnāzijā. Studē Latvijas Sporta pedagoģijas akadēmijā.

Pēc karjeras Latvijas klubos pusprofesionālā līmenī R.Pekmans devās spēlēt dažādos Eiropas līmeņa klasiskā (zāles) volejbola klubos, ar kuriem piedalījies Eiropas Volejbola konfederācijas (CEV) Eiropas kausa izcīņas sacensībās — 2014. gada sezonā startējot Beļģijas *Precura Antwerpen*, 2016. gada sezonā Beļģijas *Volley Asse-Lennik* klubā, 2017. gada sezonā — Beļģijas klubā *Lindemans Aals*t (Lennikas komanda ilgstoši, kopš kluba dibināšanas 1985. gadā nesa "Euphony ASSE-LENNIK" vārdu, bet pēdējās sezonās strādājot ar ģenerālatbalstītājiem, mainīja kluba nosaukumu), bet 2018. gada sezonā — Francijas profesionālajā klubā *Martigues Volley-Ball*.

Eiropas Volejbola konfederācijas (CEV) Kausā (Eiropas Volejbola konfederācijas otrs spēcīgākais klubu turnīrs pēc Čempionu Līgas) *Lindemans Aalst* rindās 2017. gadā viņš iekļuva ceturtdaļfinālā.

Ar panākumiem startējis pludmales volejbolā, kur sekmīgākie starti tika sasniegti ar sezonas partneri Edvartu Buividu. 2014. gada vasarā R. Pekmans un E. Buivids, piedaloties Eiropas volejbola konfederācijas (CEV) U23 sacensībās, Mislovicē, Polijā, ieguva piekto vietu.

2018.—2019. gada izlases ciklā Reinis Pekmans pievienojās izlasei divās noslēdzošajās Eiropas čempionāta kvalifikācijas spēlēs un pēdēja cīņā, pret Izraēlas valstsvienību bija rezultatīvākais starp Latvijas izlases dalībniekiem un komanda izcīnīja uzvaru.

Pārstāvētie klubi
-----------------

* 2014—2016: Valsts karogs: Beļģija Antverpenes "Precura Antwerpen" (Beļģija)
* 2016-2017: Valsts karogs: Beļģija Lennikas "Volley ASSE-LENNIK" (Beļģija)
* 2016-2017: Valsts karogs: Beļģija Lennikas "Lindemans AALST" (Beļģija)
* 2017-2018: Valsts karogs: Francija Martigues Volley-Ball (Francija)
* 2018-2019: Valsts karogs: Francija Martigues Volley-Ball (Francija)

Atsauces
--------

1. ↑  «Uz Latvijas volejbola izlases treniņiem uzaicina 15 kandidātus» (latviešu). Skatīts: 2018-05-26.
2. ↑  «CEV - Confédération Européenne de Volleyball». *www.cev.lu*. Arhivēts no oriģināla, laiks: 2017-07-10. Skatīts: 2018-05-27.
3. ↑  «Reinis Pekmans bombardē Francijā | Latvijas volejbola federācija». *volejbols.lv*. Arhivēts no oriģināla, laiks: 2019-01-30. Skatīts: 2019-01-17.
4. ↑  «Pekmanis un "Lindemans AALST" iekļūst CEV kausa ceturtdaļfinālā». *Sportacentrs.com* (lv-LV). 2017-02-17. Skatīts: 2018-05-26.
5. ↑  «Latvijas volejbola izlase sev neveiksmīgo EČ kvalifikāciju noslēdz ar uzvaru pār Izraēlu». *Apollo* (latviešu). 2019-01-09. Skatīts: 2019-01-17.[novecojusi saite]
6. 1 2  «Martigues Volley-Ball » players :». *Volleybox.net* (angļu). Arhivēts no oriģināla, laiks: 2019-06-27. Skatīts: 2019-06-27.

Ārējās saites
-------------

* *Beach Volleyball Database* profils (angliski)
* FIVB profils (angliski)
* CEV spēlētāja(-s) profils (angliski)
* *WordofVolley* profils (angliski)
* LVF Izlase 2018 profils
* Eiropas Volejbola konfederācija — Klasiskā (zāles) volejbola profils